હુકમ મુજબ બાળકોની સાથે-સાથે તેમના માતા-પિતાને પણ પકડી લેવા જરૂરી હતા, કારણ કે એમ ન કરવાથી એમાનું કોઈ જુસ્સામાં આવી જઈને છાવણીના વિસ્તારમાં બળવો ફેલાવે તેવો ભય રહેતો હતો. આથી વાયોલિનવાદક રોસનર, હોરોવિત્ઝ અને રોમન જિંટરને પણ પકડી લેવામાં આવ્યા હતા. ડૉ. લિઓન ગ્રોસ એસએસ સાથે વાતચીત કરવા માટે દોડી ગયા હતા. એ તો ખુબ જ ગુસ્સે થઈ ગયા હતા. ઇન્સ્પેક્ટરોના મનમાં એ એવું ઠસાવવાનો પ્રયાસ કરી રહ્યા હતા, કે જર્મન સૈનિકો એક એવા જવાબદાર કેદી સાથે કામ પાડી રહ્યા હતા જે તેમના જ તંત્રનો મિત્ર હતો! પરંતુ તેના એ પ્રયાસોની કોઈ કિંમત થઈ રહી નહોતી! ઓટોમેટિક હથિયાર લઈને ફરી રહેલા એક અન્ટરસ્કારફ્યૂહરરને બાળકોને પકડીને તેમને ઓસ્વિટ્ઝ લઈ જવાની કામગીરી સોંપી દેવામાં આવી.